साउथ अफ्रीका के बल्लेबाज जेपी ड्यूमिनी अब उन खिलाड़ियों की लिस्ट में शामिल हो गए है जिन्होंने एक ओवर में सबसे ज्यादा रन बनाए हो। बता दें, कि ड्यूमिनी ने बुधवार को केप कोबराज की ओर से खेलते हुए नाइट्स के खिलाफ एक ओवर में 37 रन ठोक डाले। 240 रनों के लक्ष्य का पीछा करने उतरी केप कोबराज की टीम ने 35 ओवर में दो विकेट के नुकसान पर 208 रन बनाकर काफी मजबूत नजर आ रही थी। उस समय जेपी ड्यूमिनी 30 गेंदों पर 34 रन बनाकर बल्लेबाजी कर रहे थे। इसके बाद 36वें ओवर में लेग स्पिनर एडी ली गेंदबाजी करने आए। ड्युमिनी ने पहली गेंद पर शानदार छक्का लगाया। इसके बाद ओवर की अगली तीन गेंदों पर भी उन्होंने छक्के लगाए। जिसने बाद यह लगने लगा कि साउथ अफ्रीका का बल्लेबाज एक ओवर में छह छक्के लगा सकता है।